ഒറ്റപ്പാലം അര്ബന് ബാങ്ക് തട്ടിപ്പ്: മുന് എംഎല്എക്കെതിരായ നടപടി താക്കീതിലൊതുക്കി സിപിഎം പാലക്കാട്: ഒറ്റപ്പാലം അര്ബന് ബാങ്ക് ക്രമക്കേടില് മുന് എംഎല്എക്കെതിരായ നടപടി താക്കീതിലൊതുക്കി സിപിഎം. കംപ്യൂട്ടര്വത്ക്കരണത്തില് ക്രമക്കേടുണ്ടായെന്ന് സിപിഎം കമ്മീഷന് കണ്ടെത്തിയതിനെത്തുടര്ന്നാണ് മുന് എംഎല്എ, എം ഹംസയെയും ലക്കിഡി പേരൂര് പഞ്ചായത്ത് പ്രസിഡന്റ് കെ. സുരേഷിനെയും താക്കീത് ചെയ്യാന് സിപിഎം തീരുമാനമായത്. പുതുശേരി ഏരിയാ കമ്മിറ്റിക്ക് കീഴിലുള്ള ലോക്കല് സമ്മേളനങ്ങളിലെ വിഭാഗീയത അന്വേഷിക്കാന് രണ്ടംഗ കമ്മീഷനെയും നിയോഗിച്ചു. മുന് എംല്എ എം. ഹംസ, ലക്കിഡി പേരൂര് പഞ്ചായത്ത് പ്രസിഡന്റ് കെ സുരേഷ് എന്നിവര്ക്ക് വീഴ്ചയുണ്ടായെന്ന് ജില്ലാ കമ്മിറ്റി വിലയിരുത്തി. ഒറ്റപ്പാലം അര്ബന് ബാങ്കിലെ കംപ്യൂട്ടര് വത്കരണത്തില് ക്രമക്കേടുണ്ടെന്ന കെ. ചെന്താമരാക്ഷന് കമ്മീഷന്റെ കണ്ടെത്തലിനെത്തുടര്ന്നാണ് നേതാക്കളെ താക്കീത് ചെയ്യാന് സിപിഎം പാലക്കാട് ജില്ലാ കമ്മിറ്റി തീരുമാനിച്ചത്. സമ്മേളന ഘട്ടത്തില് ഇരുവര്ക്കുമെതിരെ കടുത്ത നടപടിയെടുക്കുന്നത് പാര്ട്ടിയെ കൂടുതല് പ്രതിരോധത്തിലാക്കുമെന്ന വിലയിരുത്തലിലാണ് നടപടി താക്കീതിലൊതുക്കിയത്.The post ഒറ്റപ്പാലം അര്ബന് ബാങ്ക് തട്ടിപ്പ്: മുന് എംഎല്എക്കെതിരായ നടപടി താക്കീതിലൊതുക്കി സിപിഎം first appeared on MalayalamExpressOnline.